Նիլ Դայմոնդ

Նիլ Դայմոնդ (, ), ամերիկացի երգիչ, երգերի հեղինակ և  դերասան, որը զբաղեցնում է (2002 թվականի տվյալներով) երրորդ տեղը (Էլթոն Ջոնից և Բարբրա Ստրեյզանդից հետո) «Բիլբորդ» ամսագրի պատմության մեջ Adult contemporary (AC) կարգի ամենահաջողակ կատարողների ցուցակում։ Դայմոնդի սկավառակների ընդհանուր տպաքանակը (2001 թվականի տվյալներով) կազմում է 125 միլիոն, որից 48 միլիոնը վաճառվել Է ԱՄՆ-ում։

Կենսագրություն 
Նիլ Դայմոնդը ծնվել է Բրուքլինում` Նյու-Յորքում, Ռոզ և Ակիբի «Քիվի»  Դայմոնդների ()` Լեհաստանից գաղթած հրեական ամուսնական զույգի ընտանիքում։ Չորս տարի անց ընտանիքը տեղափոխվում է Վայոմինգ, որտեղ Քիվ Դայմոնդը ծառայում էր ամերիկյան զինված ուժերում։ 1956 թվականին, երբ Նիլը սովորում էր դպրոցում, ընտանիքը տեղափոխվում է Բրայթոն-Բիչ` Բրուքլին։

Նիլը Բարբրա Ստրեյզանդի հետ երգում էր մի դպրոցական երգչախմբում, որի հետ տարիներ անց գրում է դուետ`  իր ամենամեծ հիթերից մեկը` «You don 't Bring Me Flowers»-ը (ԱՄՆ-ում 1-ին տեղ, 1977)։ Ավագ դասարաններում ռոքնռոլի համերգներով ելույթ է ունենում համադասարանցի Ջեք Փարքերի հետ` Էվերլի եղբայրների կերպարով։ Իր 16-րդ ծննդյան օրը Նիլը կիթառ է նվեր ստանում։ Այս նվերը փոխում է նրա ամբողջ կյանքը, նա սկսում է դասեր վերցնել, երգեր գրել և այդ ժամանակից սկսած զբաղվում է միայն երաժշտությամբ։ Շուտով պատանի Դայմոնդը գրում է իր առաջին երգը, որը կոչվում էր «Hear Them Bells» և նվիրված էր սիրելի աղջկան։ Այդ պահին հեղինակի մոտ կոմպոզիցիան ձայնագրելու հնարավորության մասին միտք չի առաջանում, բայց շատ տարիներ անց երգը ձայնագրվում է և ընդգրկվում նրա երգացանկում։ Տասնութ տարեկան հասակում Դայմոնդը գրում է «Blue Destiny»-ը։ Այս երգը նա արդեն դիտում էր որպես պատրաստի հիթ, բայց ութ տարի է անցնում, մինչ այդ գաղափարը իրագործվում է։

1958 թվականի հունիսին Դայմոնդն ավարտում է Աբրահամ Լինքոլնի («Abraham Lincoln High School») դպրոցը և նույն աշնանը ընդունվում է Նյու-Յորքի համալսարան։ Երաժշտությունը, սակայն, նրա համար գլխավոր առաջնահերթություն էր։ Դայմոնդն ավարտելուց կես տարի առաջ հեռանում է համալսարանից և հաստիքային երգահան-հեղինակի պաշտոն ստանձնում հրատարակչական ընկերություններից մեկում, որտեղ սկսում է ստանալ ամսական 35 դոլար։ 1960-ականների սկզբին Դայմոնդը սկսում է հանդես գալ Ջեք Փարքերի հետ Neil & Jack դուետում։ Նրանք հրատարակչական պայմանագիր են կնքում Allied Entertainment Corporation of America ընկերության հետ և պայմանագիր ձայնապնակների թողարկման մասին` նրա թևի` Duel Records-ի հետ։ Երկու սինգլ` «You Are My Love»-ն (1960) և «I 'm Afraid»-ը (1961), հաջողություն չեն ունենում, և դուետը բաժանվում է։ 1962 թվականին Դայմոնդը պայմանագիր է կնքում Columbia Recordsի հետ։ Նրա առաջին` «At Night» սինգլը, սակայն, ձախողվում է։

Իրական հաջողությունը Դայմոնդի մոտ է գալիս 1967 թվականին, երբ նրա հեղինակած  «I’m a Believer» երգը  դառնում է The Monkees-ի բեսթսելլեր և յոթ շաբաթ անցկացնում վաճառքի ազգային չարտերի գագաթին։ Այդ պահից ի վեր Դայմոնդը դառնում է «հեղինակ-կատարողների» ծագած շարժման առանցքային դեմքերից մեկը և հիթ-շքերթների անփոփոխ մասնակիցը։ Հատուկ հաջողություն է ունենում նախագահի դստեր` Կարոլին Քենեդիի ոգեշնչած «Sweet Caroline» երգը», այն իրենց երգացանկում ներառել են այնպիսի մեծություններ, ինչպիսիք են Էլվիս Փրեսլին, Ֆրենկ Սինատրան և Բոբբի Ուոմակը։

1976 թվականին Դայմոնդը, իր սերնդի այլ հայտնի երաժիշտների հետ միասին, մասնակցում է The Band խմբի հրաժեշտի համերգին, որը նկարահանվում է Մարտին Սկորսեզեի ֆիլմում և լայն էկրան դուրս գալիս «Վերջին վալս» անվանումով։

Հռչակի անկում 
1980-ականներին Դայմոնդի կարիերան, ինչպես նաև 1960-ականների և 1970-ականների շատ այլ «հեղինակ-կատարողների» կարիերան, անկում ապրեց։ Կարիերայում բեկումնային կարելի է համարել Էլ Ջոլսոնի «Ջազի երգիչ» (1980) ռիմեյքում գլխավոր դերը, որտեղ նրա գործընկերն էր սըր Լոուրենս Օլիվիեն։ Այս աշխատանքը մտել է պատմության մեջ նրանով, որ արժանացել է առաջին հակաֆիլմ «Ոսկե ազնվամորի» մրցանակին` «վատագույն տղամարդու դերը» անվանակարգում։

Դայմոնդի մասին հիշում են 1994 թվականին, երբ բնօրինակին մոտ նրա «Girl, you' ll Be a Woman Soon» դասական հիթի քավեր տարբերակը (1967) հնչում է Տարանտինոյի «Քրեական ընթերցվածք»-ում։ Ավելի վաղ նման բան էր նաև դայմոնդովյան «Red Wine»-ը, որը UB40 խմբի քավեր տարբերակով օվկիանոսի երկու կողմերում հիթ-շքերթների գագաթնակետին էր։

Նոր թռիչք 
Դայմոնդի ժողովրդականության նոր ալիքը կապված էր 2005 թվականին նրա «12 Songs» ստուդիական ալբոմի թողարկման հետ, որի պրոդյուսերը նորաձև Ռիք Ռուբինն էր, և ազգային չարտերում զբաղեցնում էր 4-րդ հորիզոնականը։ Ձայնասկավառակի ձայնագրության մեջ ներգրավված էր նաև The Beach Boys խմբի հիմնադիր և գաղափարախոս Բրայան Ուիլսոնը։

67-ամյա Դայմոնդի և պրոդյուսեր Ռուբինի հաջորդ համատեղ աշխատանքը` «Home Before Dark» ալբոմը, երաժշտության մեջ նրա 48-ամյա կարիերայի ընթացքում առաջին անգամ (2008 թվականի մայիսին) առաջին հորիզոնականում է հայտնվում  ինչպես Billboard 200-ում` ԱՄՆ-ում, այնպես էլ Մեծ Բրիտանիայի պաշտոնական ալբոմային հիթ-շքերթում։ Դրանով Դայմոնդը գերազանցում է 2005 թվականին Բոբ Դիլանի սահմանած ռեկորդը և դառնում ամենատարեց կատարողը, որը երբևէ գլխավորել Է ալբոմների վաճառքների ցուցակը ԱՄՆ-ում։

Սկավառակագրություն

Ստուդիայի ալբոմներ 
 1966 — The Feel of Neil Diamond
 1967 — Just for You
 1968 — Velvet Gloves and Spit
 1969 — Brother Love's Travelling Salvation Show (ավելի ուշ հրապարակվեց Sweet Caroline վերնագրի տակ, երբ երգը ավելացվեց ալբոմում)
 1969 — Touching You, Touching Me
 1970 — Tap Root Manuscript
 1971 — Stones
 1972 — Moods
 1973 — Jonathan Livingston Seagull (альбом)|Jonathan Livingston Seagull (սաունդթրեք)
 1974 — Serenade
 1976 — Beautiful Noise
 1977 — I'm Glad You're Here With Me Tonight
 1978 — You Don’t Bring Me Flowers
 1980 — September Morn
 1980 — The Jazz Singer
 1981 — On the Way to the Sky
 1982 — Heartlight
 1984 — Primitive
 1986 — Headed for the Future
 1989 — The Best Years of Our Lives
 1992 — Lovescape
 1992 — The Christmas Album (альбом Нейла Даймонда)|The Christmas Album
 1993 — Up On The Roof: Songs From The Brill Building
 1994 — The Christmas Album 2
 1996 — Tennessee Moon
 1998 — The Movie Album: As Time Goes By
 2001 — Three Chord Opera
 2005 — 12 Songs
 2008 — Home Before Dark
 2009 — A Cherry Cherry Christmas 2010 — Dreams 2013 — Classic Christmas Album 2014 — Melody Road Համերգային ալբոմներ 
 1970 — Gold: Recorded Live at the Troubadour 1972 — Hot August Night 1977 — Love At The Greek 1987 — Hot August Night 2 1994 — Live in America 2003 — Stages (5 CDs) 2009 — Hot August Night/NYC Հավաքածուներ 
 1968 — Neil Diamond's Greatest Hits 1970 — It's Happening 1970 — Shilo 1971 — Do It 1973 — Double Gold 1973 — Rainbow 1974 — His Twelve Greatest Hits 1976 — And The Singer Sings His Songs 1978 — Early Classics 1981 — Love Songs 1982 — Twelve Greatest Hits Vol. 2 1983 — Classics: The Early Years 1992 — Greatest Hits: 1966—1992 1992 — Glory Road: 1968—1972 1996 — In My Lifetime 1999 — The Best Of The Movie Album 1999 — The Neil Diamond Collection 1999 — 20th Century Masters — The Best of Neil Diamond 2001 — Essential Neil Diamond 2002 — Love Songs 2002 — Play Me: The Complete Uni/MCA Studio Recordings…Plus! 2005 — Gold''

Ծանոթագրություններ

Արտաքին հղումներ 
 Официальный сайт 

Ամերիկացիներ լեհական սերմամբ
«Ոսկե ազնվամորի» մրցանակի դափնեկիրներ
Ամերիկյան սոֆթ ռոք երաժիշտներ
Սոֆթ ռոք երաժիշտներ
Ամերիկացի ռոք երգիչներ
Ամերիկացի կիթառահարներ
Ամերիկացի դերասաններ
«Ոսկե գլոբուս» մրցանակի դափնեկիրներ
20-րդ դարի ամերիկացի երգիչներ
Ամերիկացի կոմպոզիտորներ
Ամերիկացի ռոք կիթառահարներ
Ամերիկացի փոփ երգիչներ
Ամերիկացի երգահաններ
Ամերիկացի դաշնակահարներ
Ամերիկացի կինոկոմպոզիտորներ